钦定古今图书集成/明伦汇编/闺媛典/第108卷 > 皇清十四 > 徐滚妻张氏
## 钦定古今图书集成/明伦汇编/闺媛典/第108卷 > 皇清十四 > 徐滚妻张氏

按《安阳县志》：张氏，徐滚妻。滚早亡，遗孤甫数月，或劝改适，氏誓死守节，勤纺绩，事孀姑甚谨。姑亡，殡殓如礼，非有故，足未尝逾阈。向居天池村，因父在城，年八十馀，只身无依，遂入城同居，事父尽孝。康熙己卯春，氏昏夜为人所杀，并及一小女，疑狱久不决，县令忽感异梦，遂得凶人冯三鞫讯，一一吐实。云：“本欲求合，不从利诱，威胁不动，怒骂不已，故杀之以冀灭口。谁知天网难逃，愿伏死罪。” 狱成，冯论抵张，建坊旌表。